**P360/2**

**LUGANDA**

**Paper 2**

**Uganda Advanced Certificate of Education**

**LUGANDA**

(Okukyusa, okuwandiika emboozi, okusoma bwino n’okufunza)

**OLUPAPULA OLWOKUBIRI**

Essaawa Ssatu(3)

**EBIGOBERERWA:**

* *Olupapula luno lugabanyiziddwamu ebitundu* ***A****,* ***B****,* ***C*** *ne* ***D****.*
* *Ebitundu* ***A****,* ***C*** *ne* ***D*** *byabuwaze.*
* *Mu kitundu* ***B*** *oweereddwa eb’yokulondako by’oyagala okuddamu.*
* *Ddamu nga bw’olagiddwa mu buli kitundu.*

**Turn Over**

**EKITUNDU A**

**Ddamu 1(a) ne 1(b)**

1(a) Kyusa ekitundu kino mu Luganda. (obubonero 15)

**ENGLISH NOT OUR LANGUAGE**

Needless to mention, English is not a mother tongue to Ugandans. In fact when a person makes a grammatical error while speaking English and those around them burst into laughter, others quickly reprimand them, arguing that there is no point laughing, since English is not our language anyway.

But still, English is very important in Uganda because it is the language of instruction in our schools. So it is considered a badge of little or no education when one murders the English language. This explains in part, why knowledge of English tends to bring with it a certain measure of prestige and it is considered a certificate of wroth. Those who speak it with a white man’s accent are considered a little “up there” by some! That is why some of our young people today will give and do anything to exhibit a white man’s accent even if it means sounding ridiculous in the process.

There is an obvious problem we are faced with as a country. If some children cannot properly appreciate the English language in which they are taught and in which examinations are written, how do you expect them to excel?

***(The writer is the Minister in charge of General Duties in the office of the Prime Minister)***

1(b) Kyusa ekitundu kino okizze mu Lungereza. (obubonero 15)

**OKUTABUKA OMUTWE**

Abantu bangi bafunye okutabuka emitwe gyabwe oluvannyuma lw’obwongo okukosebwa olw’ebintu eby’enjawulo. Ebimu ku biraga ekirwadde kino, ye muntu okuggwamu ensonyi n’atambula nga talina kyayambadde ku mubiri gwe, abamu obalabira ku kweyogeza bokka ng’eno bwe baseka oba okuyomba, bamala galya we basanze n’okwambala engoye ezigegedde ekko.

Emabegako ekirwadde kino kyalowoozebwa nnyo okuba nga kivudde ku ddogo, wabula kati ebireeta embeera eno bigenze byeyongera ku ddogo.

Ekimu ku byo kwe kunyigirizibwa mu birowoozo, kwe kugamba nga embeera esusse ky’asobola okuwanirira mu bwongo bwe, okugeza ebbanja lya bbanka okumutwazaako amakaage.

Ekirala kivudde ku biragalalagala abantu bye bakozesa ennaku zino n’okusingira ddala enjaga.

Abalala bo batabuka lwa kunywa bitamiiza ebisukkiridde ate oluusi nga talya mmere, kwe kugamba obwongo n’omubiri ne gujjulamu mwenge gwokka.

Kigambibwa nti abamu babeera baakolimirwa bakadde baabwe oba abantu abalala be baayiikiriza.

Guno mulanga gugenda eri buli asomye ekitundu kino afube okwewala obuzibu bw’asobola okwewala waakiri aboneebone n’obwo bwokka bw’atalinaako buyinza.

**EKITUNDU B**

**Ddamu 2(a) oba 2(b)**

2(a) Ku mitwe egikuweereddwa londako gumu oguwandiikeko emboozi ya bigambo 380 – 400. (obubonero 30 buli mutwe)

1. Ssosolye bw’atafa atuuka ku lyengedde.
2. Abawala abafunye embuto nga bakyasoma tebasaanye kugobwa ku masomero. Kubaganya ebirowoozo.
3. Nnyonnyola engeri eddembe ly’abakyala gye likyatyoboolebwamu newankubadde ng’omwenkanonkano weeguli.
4. Obulimi lye kkubo Yuganda ly’esigazizza lyokka okuvvuunuka olunnabe lw’obwavu. Kkaanya n’endowooza eyo.

**Oba**

2(b) Ku mitwe gino wammanga londako ebiri (2) buli gumu oguwandiikeko nga bw’olagiddwa. (obubonero 15 buli mutwe)

1. Olondeddwa okwogerako eri bazadde banno ku mutwe ogugamba nti; “Engeri abazadde gye basaana okukwatamu abaana baabwe abavubuse.” Wandiika by’onooyogera. (kozesa ebigambo 200)
2. Wandiika omuko mu lupapula lw’amawulire olumu ng’olaga ensonga eziviitiddeko abakyala b’ennaku zino obutajjumbira nnyo kuyonsa baana baabwe. (kozesa ebigambo 150)
3. Wandiikira katikkiro wa Buganda ebbaluwa ng’omunnyonnyola obukulu bw’okwabya olumbe era omusabe ayongere okukikkaatiriza mu bantu. (kozesa ebigambo 200)

**EKITUNDU C**

3. Some ekitundu ekikuweereddwa n’oluvannyuma oddemu ebibuuzo ku nkomerero yaakyo.

Omwenkanonkano gw’abakazi kiyinza okunnyonnyolwa nga kaweefube w’abakazi okwenuula mu ngeri y’okunyigirizibwa yonna mu mbeera z’obulamu ez’enjawulo okugeza enkolagana ne bantu bannaffe, ebyeddiini, ebyobufuzi wamu n’eby’enfuna.

Ebyafaayo biraga nti omugendo guno gwatandika dda, eyo mu biseera amakolero we gaatutumukira, eddembe ly’abakazi we lyatyobolebwa mu by’okufuna emirimu ne bassibwa ddala wansi.

Omugendo guno ogw’omwenkanonkano gwatandika eyo mu 1911 mu nsi z’abeeru. Baatandikira mu kwebuuza ki kye baali nga banoonya okumayika.

Omukyala ayitibwa Billington Greg (1911) yagamba nti guno guyinza okunnyonnyolwa nga, “omugendo ogugenderera okuddamu okutereeza ensi nga kwesigamiziddwa ku mwenkanonkano gw’e bikula by’abantu.

Omugendo oguggyawo enjawukana mu bantu okusinziira ku bikula byabwe era guteekawo obumu mu bantu bonna.

Okubeera omukazi oba omusajja kiweebwa katonda era nga bonna baatondebwa katonda ng’abantu , okwawulayawula kwa kolebwa buwangwa naye si Katonda.

Mu 1920, omugendo gw’omwenkanonkano gw’abakazi gwatandika okweyubula. Omukyala omugirimaan ayitibwa Mary Wollestone Craft, ye yasooka okuwandiika ku bakazi mu katabo ke akamanyiddwa nga, “The Vindication of the rights of women.”

Mu kiseera ekyo, omugendo guno gw’alina ebitundu ebikulu bisatu;

1. Okuyimirirawo n’obuvumu ngabawakanya okubuutikirwa abasajja n’okuyisibwa obubi.
2. Enzikiriza nti ebikula byawulibwa buwangwa naye si buzaale noolwekyo obuwangwa bwaffe bwe buwunda enjawulo naye si butonde.
3. Ekifaananyi ekiva mu kukkiriza omuwendo ogw’ekiseera nga balaga n’okuwakanya obusosoze, okwegomba okutegeererera ddala obutuufu bw’abantu.

Omugendo guno gw’alina ebigendererwa mu kiseera ekyo era nga bye bino;

Ekisooka kyali okuwa buli mukazi omukisa okufuuka asinga mu ekyo obusobozi bwe obuzaale kye bumufuula.

Ekyokubiri, okununula olulyo lw’omuntu okuva mu nnaku ng’abasajja n’abakazi bakolera wamu mu kaweefube ono nga tewali ludda lumu kunyigiriza lulala.

Omugendo gw’omwenkanonkano mu mulembe guno gwanyinyitira era ne gukwata ekkubo eppya mu gya 1960ne 70 n’amaanyi okwetereeza n’okukwatagana.

Ensonga ezaavirako omugendo guno ze zino wammanga;

Eddembe ly’obuntu ery’omu gye nkaaga ng’abaddugavu mu America balwanirira eddembe lyabwe naddala abaddu abaawagirwa Martin Luther King Junior.

Abamerica banno abaddugavu baayogerera nnyo obutali bwenkanya obwakolebwa mu kitundu. Abaddugavu nga balwanyisa obusosoze, n’abakyala ekkubo ly’okulwanyisa obusosoze mu bikula.

Ensonga endala ye ssematalo owokubiri eyaleetera abasajja abasinga obungi okweyunga ku lutalo ne balekera abakyala emirimu gye mu makolero. Kino kyayamba abakyala era ne kibawa omukisa okuloza ku maanyi g’ebyenfuna era n’olwekyo omululu gw’okubisigaza wamu n’okufuna ebisingako awo.

Abakyala era balekebwawo ng’abakulembeze b’ennyumba zaabwe, kino nakyo kyasitula obwetaavu bwabwe okusigaza obuyinza n’oluvannyuma lw’olutalo.

Abakyala baatandika okulwanirira omwenkanonkano mu maka. Beeraba ng’abalina obusobozi bw’okukola ebintu ebingi singa baba baweereddwa omukisa.

**Ebibuuzo**

(a) Mennya engeri nnya (4) abakazi ze baali banyigirizibwamu nga tebannatandika kaweefube w’omwenkanonkano. (obubonero 02)

(b) Okusinziira ku muwandiisi, ki abantu kye bagamba ekyaleeta enjawukana mu bikula by’abantu? (akabonero 01)

(c) Nsonga ki enkulu ezoogerwako ezagenderera okuleetawo omwenkanonkano gw’abasajja n’abakazi? (obubonero 04)

(d) Biki ebyaleetera abakazi okutandika okulowooza okufuna omwenkanonkano?

(obubonero 06)

(e) Ngeri ki Ssematalo gye yasiga mu bakazi okwagala omwenkanonkano?

(obubonero 02)

(f) Nnyonnyola ku makulu g’ebigambo bino nga bwe byeyambisiddwa mu kitundu. (obubonero 05)

(i) gaatutunukira

(ii) okweyubula

(iii) buwunda

(iv) okununula

(v) okuloza

**EKITUNDU D**

4. Soma ekitundu kino n’oluvannyuma, okifunze mu bigambo nga 100.

(obubonero 20)

Enswa ennaka nkulu nnyo mu byafaayo bya Buganda anti ekola emirimu mingi nga okuwasa, okugulana era ne nnamungi w’ebibamba ebya buli ngeri, enswa ennaka ze zaasinganga okukozesebwa okubituukiriza. Awo nno naffe bwe tumaliriza akatundu kano n’obugambo nti, “Enswa ennaka ŋŋundiivu nnyo mu Buganda muno,” tuba twogedde mazima,

Ennaka eba n’ebyoya byeru, ekitundu kyayo ekisinga obunene kye ky’olubuto. Ekitundu kino kisibaganye ebiseera ebyeru n’ebiddugavu. Ova ku kyeru n’odda ku kiddugavu ate n’osanga ekyeru ate nga kiddugavu bw’otyo. Akatwe kaayo katono, kaliko obuyembe obusirikitu ddala. Naye lwakuba katono katyo, kaliko omumwa ogw’amaanyi anti bw’oba otadde mu kamwa enswa ezakava ku ttale, ziyinza okukuluma olulimi!

Oluusi osangamu ennaka ennene ddala ate olulala n’osanga obusirikitu ennyo. Okutwalira awamu enswa ennaka zirabika bulungi nnyo naddala bwe ziba zikutte bwe ziti “omwaliiro”.

Enkuyege z’enswa ennaka za ngeri bbiri, waliwo obutono era buno buba bungi nnyo, oluusi bw’oba omaze okuyoola enswa mu nvubo, oyinza okulaba obusigadde mu nvubo nga nfaafa. Oluusi ne ku mwaliiro ng’enswa zigwa mu nvubo bubeerako nga bukulumba. Obukuyege buno bw’oba nga wakubye enswa yo, bwe wayitawo akaseera bwesomba ne bujja kungulu ne bwetambuzatambuza. Era obukuyege buno buyamba nnyo bw’oba owenja ennaka w’eri. Kuba oluusi ne bw’oba mu kabanga akatonotono oyinza okubuteegeera webuli olwo nga weekaliriza. Ogenda okulaba nga ku maaso ga nnaka. Okuwenja okw’engeri eno kutera kukolebwa ng’enswa zirowoozebwa nti zinaasala “omugano.”

Enkuyege endala zizo ennene, zo ziba n’ebitwe ebinene bimyufu, zirina emimwa myogi nnyo. Bw’okwata ku mimwa gyazo ziyinza n’okukusala n’omusaayi ne gutiiriika! Teziba nnyingi nnyo, mu nswa ezittiddwa zibaamu za munaganwa ddala. Bw’oba ozigaayidde mu nswa zirina engeri gye zikaawamu gye siyinza kukunnyonyola.

Enswa ennaka zisangibwa awantu awali engeri y’ekiswa ekiseeteevu, oba ku kisaka mu kisagazi ekikwafu ne mu lusenke. Naye okusinga zisangibwa ku mabbali oba mu makkati g’amakubo ago ga Bulungibwansi ne mu bukubo obutono, zaagala nnyo ennimiro Naddala mu bisambu ne mu nsuku era n’okuttunkira mu nsozi ne mu bisenyi, naye muno za bbalirirwe nnyo.

Kw’otegeerera nti wano waliwo ennaka bwe butuli obubeera ku ttaka nga buvaamu enkuyege ezo ezoogeddwako waggulu naye okusinga ezo entono. Obutuli buno bwe bwo bwe tuyitka “amaaso.” Buba kumukumu, naye oluusi oyinza okusanga nga bwesudde amabanga. Kya muzizo okusonga olunwe mu maaso g’enswa. Kino kyava ku lubaale w’ebiswa ayitibwa Jalabwe ataayagalanga kusongwamu lunwe.

Enswa zino zibuuka mu biseera byazo awo mu mwaka wakati, ku nkomerero y’omwaka n’oluusi ku ntandikwa. Ezo ezibuuka ku nkomerero y’omwaka ze tuyita ez’omwaka, ate ezibuuka mu mwaka wakati tuziyita eza “mukonzi.” Ebiseera enswa ennaka we zibuukira okuviira ddala mu ttaka, nabyo biri awo bya njawulo.

Ekimu ky’ekyo kye tuyita eky’omugano. Omugano gubeerawo ng’enkuba etonnye eggulolimu oba ekiro ate enkeera akasana ne kaaka bulungi. Ku lunaku olwo enkeera, awo nga mu kalasamayanzi kale enswa zitandika okukola kye tuyita “okusala.” Enkuyege n’enswa zennyini zitandika okuwummulawummula obutuli ku maaso, n’oluvanyuma nga kwanjaala, olwo nga tugamba nti, “Enswa zisaze omugano.” Ekiseera ekirala ye ku lunaku olw’omugano (okwo kwe bayita okuzikiriza) kale nno n’atema eminyolo, n’agenda agikuba. N’awo tugamba nti, “Enswa yagikubye bukubi n’agibikka.”

***BIKOMYE WANO***